stanford-oval/wikipedia huggingface dataset:
Megálo Chorió (Agathonísi)

| Megálo Chorió Μεγάλο Χωριό |
| --- | --- |
 Megálo Chorió
 Koordinaatit: 37°27′32″N, 26°58′04″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kálymnos
Kunta:  Agathonísi
Hallinto:  
 – Asutustyyppi:  kylä
 – Kallikrates-koodi:  6102000001
Väkiluku (2011):  168
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Megálo Chorió (kreik. Μεγάλο Χωριό; kath.kreik. Μεγάλον Χωρίον, Megálon Choríon) eli Agathonísi (Αγαθονήσι) on Kreikan kylä, joka sijaitsee Agathonísin saarella. Se kuuluu hallinnollisesti Agathonísin kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 168 (vuonna 2011). Megálo Chorió on Agathonísin saaren pääkylä ja kunnan kuntakeskus.
Megálo Chorión kylä.
Matti Kautto

Kari Matti Kautto (s. 13. heinäkuuta 1951 Lahti) on suomalainen rakennusarkkitehti ja poliitikko. Hän toimi kansanedustajana kaudella 1983–1987 Hämeen läänin eteläisestä vaalipiiristä edustaen vuosina 1983–1986 SKDL:ää ja vuosina 1986–1987 Demokraattista Vaihtoehtoa.
Kautto valmistui ylioppilaaksi vuonna 1971 ja rakennusarkkitehdiksi 1976 Lahden teknillisestä opistosta. Hän työskenteli rakennustyöläisenä 1971–1972. Eduskuntauransa jälkeen Kautto työskenteli vuonna 1987 suunnitteluinsinöörin viransijaisena Nastolassa ja vuosina 1988–1990 kaavasuunnittelijana Hollolassa. Vuosina 1990–2006 hän toimi osastopäällikkönä insinööritoimisto Paavo Ristola Oy:ssä Hollolassa.
Kautto liittyi Suomen Kommunistiseen Puolueeseen (SKP) vuonna 1970. Hän toimi SKP:n Lahden piirijärjestön sihteerinä 1978–1983, kuului SKP:n keskuskomiteaan 1975–1988 ja oli Lahden kaupunginvaltuuston jäsen 1976–1988. Kautto edusti puolueen taistolaista oppositiota. Tultuaan erotetuksi puolueesta hän siirtyi vuonna 1986 SKP:n (yhtenäisyys) riveihin. Kautto valittiin SKP:n järjestöjen keskuskomiteaan keväällä 1986 pidetyssä edustajakokouksessa. Hän kuului myös puolueen poliittiseen toimikuntaan.
Megáli Vrýsi

| Megáli Vrýsi Μεγάλη Βρύση |
| --- | --- |
 Megáli Vrýsin kylä.
 Megáli Vrýsi
 Koordinaatit: 35°8′2″N, 25°1′13″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Górtyna
Hallinto:  
 – Asutustyyppi:  kylä
 – Kallikrates-koodi:  7104020601
Korkeus:  620 m
Väkiluku (2011):  624
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Megáli Vrýsi (kreik. Μεγάλη Βρύση; transl. myös Megáli Vrísi) on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Kylän väkiluku on 624 (vuonna 2011).
Megáli Vrýsin kylä, suomeksi ”Suuri lähde”, sijaitsee noin 36 kilometriä etelälounaaseen Iraklionin kaupungista. Se on rakennettu noin 620 korkeuteen merenpinnasta laskettuna. Kylän nimi on peräisin sen keskellä olevasta suuresta lähteestä. Ensimmäinen maininta kylästä on venetsialaisvallan aikaisessa väestönlaskennassa vuodelta 1583. Megáli Vrýsin suojeluspyhä on Pyhä Konstantinos (Ágios Konstantínos). Kylän suurin kirkko on kuitenkin omistettu Pyhälle ristille (Tímios Stavrós).
Megáli Vrýsi muodostaa myös laajemman kyläyhdyskunnan (Τοπική Κοινότητα Μεγάλης Βρύσης, Topikí Koinótita Megális Vrýsis), johon kuuluvat varsinaisen Megáli Vrýsin kylän lisäksi kylät Prevelianá ja Vorrós. Koko yhdyskunnan väkiluku on 797. Aiemmin Megáli Vrýsi kuului Agía Varváran kuntaan ja vuodesta 2011 lähtien Górtynan kunnan Agía Varváran kunnallisyksikköön.
Meksikonpreerikko

| Meksikonpreerikko |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Oravat Sciuridae
Suku::  Preerikot Cynomys
Laji::  mexicanus
Kaksiosainen nimi
 Cynomys mexicanus  Merriam, 1892 
 Levinneisyyskartta.
Katso myös
   Meksikonpreerikko Wikispeciesissä   Meksikonpreerikko Commonsissa 
Infobox OKVirheellinen NIMI-arvoIUCN-testi OK: 
Meksikonpreerikko eli meksikonpreeriakoira (Cynomys mexicanus) on Meksikon Coahuilan, Nuevo Leónin ja San Luis Potosín osavaltioiden alueella tavattava preerikko. Kansainvälinen luonnonsuojeluliitto eli IUCN on määritellyt sen erittäin uhanalaiseksi lajiksi.
Koko ja ulkonäkö

Meksikonpreerikkojen koko ruumiin pituus on 380–440 mm. Urosten paino on 1065 g ja naaraiden 931 g. Urosten hännän pituus on 105 mm ja naaraiden 100 mm. Turkin väritys on selkäpuolelta pääosin ruskeankeltainen. Turkissa voi olla myös vaaleanpunaisen vivahteita. Vatsapuoli vaihtelee keltaisesta keltaisenruskeaan mustan ja ruskean sävyin. Pää on usein väritykseltään muuta ruumista hieman tummempi. Kuonon alapuoliskolla on vaalea karvoitusta. Korvat ovat pienet ja painuneet kiinni päähän.
Levinneisyys ja elinympäristö

Meksikonpreerikkoa tavataan vain Meksikossa alueella, joka käsittää osia Coahuilan, Nuevo Leónin ja San Luis Potosín osavaltioista. Aikaisemmin sitä on esiintynyt myös Zacatecasin osavaltiosita, josta se on sittemmin hävinnyt. Yhdyskuntia esiintyy nykyisin hyvin laikuittaisella alueella. Esiintymisalueella on kokoa alle 500 km².
Meksikonpreerikkoa tavataan heinikoilla, tasangoilla ja ylängöillä 1 600 metrin korkeudelta merenpinnasta 2 200 metrin korkeuksille saakka. Laji suosii erityisesti alueita, joilla on hyvin kuivautuvaselvennä maaperä ja alle 5 cm korkea kasvillisuus. Lajia pidetään avainlajina, jolla on huomattava vaikutus koko elinympäristöönsä.
Elintavat

Meksikonpreerikot ovat hyvin sosiaalisia eläimiä. Ne muodostavat suuria yhdyskuntia, joita kutsutaan joskus myös kaupungeiksi, jotka voivat levittäytyä 100 hehtaarin alueelle. Yhdyskunta sisältää useita perheryhmiä. Perheryhmä sisältää usein yhden tai kaksi täysikasvuista urosta yhdestä neljään naarasta ja niiden jälkikasvua yhden vuoden ikään saakka. Saman ryhmän jäsenet tervehtivät toisiaan usein poskiaan haistelemalla. muita käyttäytymistapoja ovat esimerkiksi toisten nuoleminen, puhdistaminen ja suu- ja anaalirauhasten haistelu. Aggressiivisemmat kohtaamiset voivat johtaa takaa-ajoihin ja tappeluihin. Toisin kuin monet muut preerikot, meksikonpreerikot eivät horrosta.
Lisääntymiskausi alkaa tammikuussa tai helmikuussa ja se voi kestää huhtikuuhun saakka. Tiineys kestää noin kuukauden. Poikaset syntyvät tavallisesti helmikuun puolivälistä maaliskuun alulle. Poikasia on kerrallaan 2–8. Poikasia imetetään 21–23 päivää. Urokset saattavat muodostaa uhan poikasille ja naaraat puolustavat pesiään niiltä kiivaasti. Poikaset elävät perheryhmässään yksivuotiaiksi saakka, jolloin ne hajaantuvat muille alueille.
Meksikonpreerikon käyttävät ravinnokseen hyvin monipuolista kasviravintoa. Ruokavalioon kuuluvat esimerkiksi heinät, kukat ja siemenet, sekä harvemmin myös kaktukset ja jukat. Lajin petoeläimiä ovat petolinnut, kettulaji Vulpes macrotis, amerikanmäyrä ja kojootti. Suuret kalkkarokäärmeet voivat saalistaa etenkin nuorempia yksilöitä. Meksikonpreerikoilla esiintyy ruttoa, joka voi aiheuttaa paikallisia joukkokuolemia.
Uhat ja suojelu

Kansainvälinen luonnonsuojeluliitto eli IUCN on määritellyt meksikonpreerikon erittäin uhanalaiseksi lajiksi. Sen esiintymisalue on pieni ja laikuttainen, sekä edelleen pienenemään päin. Kantojen uskotaan olevan laskussa.
Tärkein lajia uhkaava tekijä on sen elinympäristön katoaminen ihmisen toiminnan takia. Elinympäristöä se menettää maanviljelyn ja karjanlaidunnuksen käyttöön. Sitä pidetään usein myös virheellisesti karjan kilpailijana laidunmailla. Todellisuudessa preerikkojen ravinnonlähteet eivät ole karjan kanssa juurikaan päällekkäisiä. Historiallisesti niitä on kuitenkin tästä syystä myrkytetty suurilla alueilla.
Laji kuuluu CITES-sopimuksen liitteeseen I.
Dycha

| dycha> Henkilötiedot |
| --- | --- |
Koko nimi:  Paweł Dycha
Syntynyt: 11. elokuuta 1997 (ikä 27)
Kansalaisuus:   Puola
Ammatti:  ammattipelaaja
Elektronisen urheilun pelaaja
Pelaajanimi:  dycha
Aktiivisena:  2017–
Nyk. joukkue:  Monte
Rooli:  kivääripelaaja
Peli:  Counter-Strike 2
Paweł ”dycha” Dycha (s. 11. elokuuta 1997) on puolalainen Counter-Strike 2 -ammattilainen. Hän on edustanut Montea heinäkuusta 2024.
Ura

Dychan ensimmäinen ammattilaistason Counter-Strike: Global Offensive -joukkue oli Piast Gliwice Esports vuonna 2018, mutta hän vaihtoi nopeasti samana vuonna Invizy Esportsiin ja siitä edelleen noin kuukaudeksi EFBIJAJiin. Hän siirtyi vuoden 2019 alussa kokeilujaksolle kolmeksi viikoksi Team Kinguiniin. Välittömästi sen jälkeen oli edessä toinen kokeilujakso devils.onen parissa. Hän pelasi joukkueessa 46 ottelua, ja hänen hänen korkein ratinginsa oli 1,15. Dychan ensimmäinen pidempi sopimus oli viisi kuukautta Aristocrasyn riveissä toukokuusta marraskuulle 2019, mutta joukueen vaihdettua nimensä ARCYksi hän pelasi sielä vielä viikon. Dycha oli joukkueessa olonsa ajan sen paras pelaaja ratingilla 1,17 ja erottui Games Clash Masters 2019 LAN -turnauksessa edukseen 1,31 ratingilla. Sen jälkeen dycha siiryi Sproutiin hieman yli vuodeksi tammikuussa 2020. Dycha lähti joukkueesta siirtyäkseen viimeisimpään joukkueeseensa ENCE eSportsiin. Heidän ainoa S-tason turnausvoittonsa on ollut Intel Extreme Masters Dallas 2023, jossa he voittivat Mouzin finaalissa. Dychan rating finaalissa oli 1,02, joka oli joukkueen toiseksi alhaisin. Dycha penkitettiin ENCE:stä toukokuussa 2024.
Dyanna Lauren

| Dyanna Lauren |
| --- | --- |

Henkilötiedot
Syntynyt: 18. maaliskuuta 1965 (ikä 59)
Pornonäyttelijä
Taiteilijanimet:  Diana Lauren, Dyanna Lawson
Aktiivisena:  1992–1998
Elokuvien määrä:  46
Siviilisääty:  naimisissa
Silmien väri:  Harmaa
Hiusten väri:  Vaalea
Mitat:  85E-56-84 cm
Pituus:  168 cm
Paino:  52 kg
Aiheesta muualla
DYANNALAUREN.COM
IMDb
Dyanna Lauren (s. 18. maaliskuuta 1965 Los Angeles) on yhdysvaltalainen eroottinen tanssija, pornotähti ja ohjaaja. Hän esiintyi lähes sadassa elokuvassa vuosien 1992 ja 1998 välillä, minkä jälkeen hän vaihtoi näyttelemisen ohjaamiseen. Hänellä on myös kandidaatin tutkinto musiikissa ja hän on perustanut eläintenpelastusosaston "New Leash on Life".
Lauren oli Penthousen Pet of the Month heinäkuussa 1995.
Lauren on myös esiintynyt Marilyn Mansonin albumilla Mechanical Animals yhdessä Kobe Tain kanssa. Hän on myös Ninn Worx_SR, -elokuvayhtiön toimitusjohtaja ja omistaa yhtiön yhdessä aviomiehensä kanssa.
12. tammikuuta 2008 Lauren pääsi Adult Video Newsin Hall Of Fameen.
Aiheesta muualla

Dyanna Lauren Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dyanna Lauren
Käännös suomeksi
Malaja Višeran piiri

| Malaja Višeran piiri Малови́шерский райо́н, Malovišerski raion |
| --- | --- |

 Vaakuna
 Malaja Višeran piiri Novgorodin alueen kartalla.
Valtio:  Venäjä
Alue:  Novgorodin alue
Hallinto:  
 – hallinnon tyyppi:  kunnallispiiri
 – hallinnollinen keskus:  Malaja Višera
Pinta-ala:  3 280 km²
Väkiluku (2010):  17 800
 
Piirin sivusto
Piirin kunnat
Malaja Višeran piiri (ven. Малови́шерский райо́н, Malovišerski raion) on kunnallishallintoalue Novgorodin alueella Venäjällä. Vuonna 1927 perustetun piirin pinta-ala on 3 280 neliökilometriä. Asukkaita on 17 800 henkeä (vuonna 2010).
Maantiede

Malaja Višeran piiri sijaitsee Novgorodin alueen pohjoisosassa. Se rajoittuu idässä Novgorodin alueen Ljubytinon ja Okulovkan, etelässä Kresttsyn ja lännessä Novgorodin ja Tšudovon piireihin sekä pohjoisessa Leningradin alueen Kirišin piiriin. Pinta-alasta 92,1 % on metsää, 4,4 % maatalousmaata, 3,6 % luonnonsuojelualuetta ja 1,0 % asuinaluetta.
Piirin länsiosa kuuluu Ilmajärven–Olhavanjoen alankoon ja itäosa Valdain ylänköön. Maisemaa leimaavat lännen suot ja idän harjut. Tärkeimmät joet ovat Ilmajärveen laskeva Msta, sen sivujoet Huba, Verebja ja Burga, Višeran alkujoet Malaja Višerka ja Bolšaja Višera sekä Olhavanjoen sivujoki Oskuja. Järviä ovat Belskoje, Virovno, Gornešno, Obuiskoje ja Paporotno. Hyötykaivannaisiin kuuluvat turve, sapropeeli, karbonaattimineraalit, savi, hiekka ja sora.
Hallinnollinen jako ja asutus

Piiriin kuuluvat Malaja Višeran ja Bolšaja Višeran kaupunkikunnat sekä Burgan ja Verebjen maalaiskunnat. Hallinnollinen keskus on Malaja Višeran kaupunki, josta on 90 kilometriä alueen pääkaupunkiin Novgorodiin.
Malaja Višera on piirin ainoa kaupunkiasutus. Siellä asuu 70,1 % piirin väestöstä.  Bolšaja Višera menetti kaupunkimaisen taajaman statuksensa vuonna 2009. Asutuskeskuksia on yhteensä 132.
Asukasluvun kehitys
| 1959 | 1970 | 1979 | 1989 | 2002 |
| --- | --- | --- | --- | --- |
| 37 900 | 32 434 | 28 217 | 25 167 | 21 713 |
Historia

Malaja Višera on syntynyt Pietarin ja Moskovan välisen rautatien rakentamisen yhteydessä vuonna 1843. Rautatieaseman ympärille syntynyt taajama sai kauppalan statuksen vuonna 1871. Vuonna 1918 perustettiin Malaja Višeran kihlakunta, johon liitettiin osa Kresttsyn kihlakunnasta ja yksi Tihvinän kihlakunnan volosti. Vuonna 1927 muodostettiin aluksi Leningradin alueeseen kuulunut Malaja Višeran piiri, joka vuonna 1944 liitettiin vasta perustettuun Novgorodin alueeseen. Toisen maailmansodan aikana osa piiristä oli saksalaisten miehittämä.
Liikenne, talous ja palvelut

Piirin läpi kulkee Moskovan ja Pietarin välinen päärata, jolla on Malaja Višeran, Bolšaja Višeran, Burgan, Grjadyn ja Mstinski Mostin asemat. Malaja Višera on rautatiepiirin keskus. Kaupungin kautta kulkee Spasskaja Polistin, Ljubytinon ja Borovitšin välinen asfaltoitu maantie.
Paikallisista elinkeinoista tärkeimmät ovat liikenne (21 % vuonna 2009), jalostus (18 %), terveydenhuolto (13 %) ja koulutus (9 %). Piirissä on elintarviketeollisuutta, metsä- ja puunjalostusteollisuutta sekä koneenrakennus- ja sähkölaiteteollisuutta. Tärkeimmät yritykset ovat Mstinskoje molokon meijeri, mausteseoksia tuottavat Stoik ja Germes, itävaltalaisomisteinen Madokin saha, Lokakuun rautateiden korjauspaja sekä sähkölaitteita valmistava Elektroapparat. Maataloutta edustaa neljä maatalousyritystä, kahdeksan yksityistilaa sekä yli kolme tuhatta asukkaiden palstaviljelmää, jotka tuottavat lähinnä maitoa, lihaa, viljaa, perunaa, vihanneksia ja munia. 37 % työvoimasta työskentelee piirin ulkopuolella (vuonna 2008).
Piirissä toimii kymmenen lastentarhaa, kahdeksan yleissivistävää koulua, ammattikoulu, lasten taide- ja urheilukoulut sekä lasten keskus. Kulttuurilaitoksia ovat kulttuuri- ja vapaa-ajankeskus, kirjastolaitos, elokuva- ja konserttisali sekä kotiseutumuseo. Terveyspalveluihin kuuluvat piirin keskussairaala, kaksi poliklinikkaa, ensiapuasema sekä maaseudun lääkärinvastaanotot ja lääkintäasemat.
Nähtävyydet ja matkailu

Seudulta on löydetty lukuisia muinaisia asuin- ja hautapaikkoja. Rakennusmuistomerkkeihin kuuluvat Malaja Višeran asemarakennukset ja vanhat kauppiastalot, Borin, Gornešnon ja Morozovitšin kirkot, Pehovon ja Vystavkan tsasounat sekä Kamenkan, Krasnojen, Lukan, Lzin, Okulovon, Podgornojen, Posohovon ja Znamenkan kartanoalueet. Historialliset kohteet liittyvät lähinnä toiseen maailmansotaan.
Gorodištšissa Mstajoen rannalla toimii laskettelukeskus hotelleineen. Piirissä on pyritty aktiivisesti kehittämään paikallisyrittäjien varaan perustuvaa maaseutumatkailua.
Aiheesta muualla

Wikimedia Commonsissa on kuvia tai muita tiedostoja aiheesta .
Malaja Višeran piirin sivusto (venäjäksi)
Novgorodin alueen piirit ja kaupunkipiirikunta
Batetski • Borovitši • Demjansk • Holm • Hvoinaja • Kresttsy • Ljubytino • Malaja Višera • Marjovo • Mošenskoje • Novgorod • Novgorod • Okulovka • Parfino • Pestovo • Poddorje • Šimsk • Soltsy • Staraja Russa • Tšudovo • Valdai • Volot
Matti Kastu

Matti Tapani Kastu (3. helmikuuta 1943 – 3. maaliskuuta 2015) oli suomalainen oopperalaulaja, äänialaltaan tenori. Hän on kotoisin Turusta Kastun kaupunginosasta. Hän opiskeli Turun musiikkiopistossa, Sibelius-Akatemiassa sekä Wienissä. Vuodesta 1973 hän kuului Tukholman oopperaan, mutta vieraili myös muualla ja esiintyi mm. Savonlinnan oopperajuhlilla.
Melodifestivalen 2004

| Eurovision laulukilpailu 2004  Ruotsin euroviisukarsinta> Melodifestivalen 2004 |
| --- | --- |
Päivämäärä:  21. helmikuuta - 20. maaliskuuta 2004
Tapahtumapaikat:  Löfbergs Lila Arena Scandinavium Umeå Arena Malmömässan Hotel Rival Globen
Juontaja(t):  Charlotte Perrelli Ola Lindholm Peter Settman
Kappaleiden määrä
Alkukarsinnoissa:  32
Voittaja:  Lena Philipsson ”Det gör ont”
Ruotsi Eurovision laulukilpailussa Virallinen verkkosivusto 
 ◄ 2003  2005 ► 
Melodifestivalen 2004 oli Ruotsissa 21. helmikuuta – 20. maaliskuuta 2004 järjestetty laulukilpailu, jossa valittiin Ruotsin edustaja vuoden 2004 Eurovision laulukilpailuun. Kilpailun voitti Lena Philipsson kappaleella Det gör ont, joka käännettiin kansainvälisiä euroviisuja varten englanniksi nimelle It Hurts.
Kilpailun kulku

Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.
Kilpailun kulku > 1. semifinaali

Ensimmäinen semifinaali kilpailtiin 21. helmikuuta Löfbergs Lila Arenalla Karlstadissa.
| Numero | Artisti | Kappale | Äänet> Kierros 1 | Äänet> Kierros 2 | Yht> .Yht. | Sija |
| --- | --- | --- | --- | --- | --- | --- |
| 1 | Nina & Kim | En gång för alla | 19 272 | — | 19 272 | 7 |
| 2 | Jocke Bergström | Still Believe | 14 737 | — | 14 737 | 8 |
| 3 | Sarek | Älvorna | 35 660 | 48 368 | 84 028 | 4 |
| 4 | Karl Martindahl | Love Turns Water Into Wine | 38 123 | 52 923 | 91 046 | 3 |
| 5 | LaGaylia Frazier | It's In The Stars | 25 237 | 32 690 | 57 927 | 5 |
| 6 | Sara Löfgren | Som stormen | 51 674 | 69 791 | 121 465 | 2 |
| 7 | Niklas Andersson | Tro på mig | 24 476 | — | 24 476 | 6 |
| 8 | Petra Nielsen | Tango! Tango! | 80 558 | 95 030 | 175 588 | 1 |
Kilpailun kulku > 2. semifinaali

Toinen semifinaali kilpailtiin 28. helmikuuta Scandinaviumissa Göteborgissa.
| Numero | Artisti | Kappale | Äänet> Kierros 1 | Äänet> Kierros 2 | Yht> .Yht. | Sija |
| --- | --- | --- | --- | --- | --- | --- |
| 1 | Fredrik Kempe | Finally | 28 371 | 45 741 | 74 112 | 3 |
| 2 | Baccara | Soy tu venus | 10 609 | — | 10 609 | 7 |
| 3 | Fame | Vindarna vänder oss | 72 185 | 82 434 | 154 619 | 2 |
| 4 | Jennifer Eskola | You Are The Sunshine Of My Life | 3 828 | — | 3 828 | 8 |
| 5 | Pay TV | Trendy Discothèque | 17 657 | — | 17 657 | 6 |
| 6 | Anne-Lie Rydé | Säg att du har ångrat dig | 30 376 | 34 838 | 65 214 | 4 |
| 7 | LaRoxx | (Are U) Ready Or Not | 19 075 | 24 392 | 43 467 | 5 |
| 8 | E-Type | Paradise | 86 022 | 92 957 | 178 979 | 1 |
Kilpailun kulku > 3. semifinaali

Kolmas semifinaali kilpailtiin 6. maaliskuuta Umeå Arenaissa Uumajassa.
| Numero | Artisti | Kappale | Äänet> Kierros 1 | Äänet> Kierros 2 | Yht> .Yht. | Sija |
| --- | --- | --- | --- | --- | --- | --- |
| 1 | Bubbles | Blow The Spot | 32 852 | 35 265 | 68 117 | 4 |
| 2 | Emil Sigfridsson | Innan mörket faller | 23 106 | 26 861 | 49 967 | 5 |
| 3 | Gladys del Pilar | Baby I Can't Stop | 9 073 | — | 9 073 | 8 |
| 4 | Sandra Dahlberg | Här stannar jag kvar | 55 307 | 79 410 | 134 717 | 1 |
| 5 | Itchycoo | Super Mega Nova | 11 837 | — | 11 837 | 7 |
| 6 | Hanson, Carson & Malmkvist | C'est la vie | 45 140 | 52 267 | 97 407 | 2 |
| 7 | Autolove | Bulletproof Heart | 20 302 | — | 20 302 | 6 |
| 8 | Bosson | Efharisto | 45 355 | 44 334 | 89 689 | 3 |
Kilpailun kulku > 4. semifinaali

Neljäs semifinaali kilpailtiin 13. maaliskuuta Malmömässanissa Malmössä.
| Numero | Artisti | Kappale | Äänet> Kierros 1 | Äänet> Kierros 2 | Yht> .Yht. | Sija |
| --- | --- | --- | --- | --- | --- | --- |
| 1 | Lena Philipsson | Det gör ont | 56 414 | 77 775 | 134 189 | 1 |
| 2 | Anders Borgius | Just Like Me | 16 923 | — | 16 923 | 7 |
| 3 | Lotta Nilsson & Glenn Borgkvist | Boom-bang-a-bang | 17 670 | — | 17 670 | 6 |
| 4 | After Dark | La dolce vita | 57 364 | 59 860 | 117 224 | 2 |
| 5 | Pandora | Runaway | 18 155 | 26 628 | 44 783 | 5 |
| 6 | Fre | Äntligen | 15 712 | — | 15 712 | 8 |
| 7 | Shirley Clamp | Min kärlek | 40 066 | 42 580 | 82 646 | 4 |
| 8 | Andrés Esteche | Olé Olé | 52 867 | 57 207 | 110 074 | 3 |
Kilpailun kulku > Toinen mahdollisuus

Toinen mahdollisuus kilpailtiin 14. maaliskuuta Hotel Rivalissa Tukholmassa. Toisessa mahdollisuudessa puhelinäänestäjät äänestivät kahdeksasta kappaleesta neljä finaaliin. Muista karsintalähetyksistä poiketen toisen mahdollisuuden juontajina toimivat Liza Marklund, Elin "Grynet" Ek ja Henrik Johnsson.
| Numero | Artisti | Kappale | Äänet | Sija |
| --- | --- | --- | --- | --- |
| 1 | Sarek | Älvorna | 40 497 | 5 |
| 2 | Karl Martindahl | Love Turns Water Into Wine | 56 818 | 3 |
| 3 | Fredrik Kempe | Finally | 26 438 | 8 |
| 4 | Anne-Lie Rydé | Säg att du har ångrat dig | 27 678 | 7 |
| 5 | Bubbles | Blow The Spot | 41 249 | 4 |
| 6 | Bosson | Efharisto | 35 855 | 6 |
| 7 | Shirley Clamp | Min kärlek | 57 343 | 2 |
| 8 | Andrés Esteche | Olé Olé | 72 372 | 1 |
Kilpailun kulku > Finaali

Finaali kilpailtiin 20. maaliskuuta Globenilla Tukholmassa. Finaalissa voittajan valitsivat yhdessä 11 ympäri Ruotsia kokoontunutta alueraatia sekä puhelinäänestäjät. Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, ja puhelinäänestyksen kärkiseitsikko sai pisteitä kaavalla 11-22-44-66-88-110-132.
| Numero | Artisti | Kappale | Lauluntekijät | Pisteet> Raatipisteet | Pisteet> Puhelinäänestyspisteet | Pisteet> Yht. | Sija |
| --- | --- | --- | --- | --- | --- | --- | --- |
| 1 | Shirley Clamp | Min kärlek | Ingela 'Pling' Forsman, Bobby Ljunggren, Henrik Wikström | 86 | 88 | 174 | 2 |
| 2 | Sandra Dahlberg | Här stannar jag kvar | Sandra Dahlberg, Johan Becker | 8 | 11 | 19 | 8 |
| 3 | Andrés Esteche | Olé Olé | Niklas Edberger, Johan Fransson, Tim Larsson, Tobias Lundgren | 14 | — | 14 | 9 |
| 4 | Hanson, Carson & Malmkvist | C'est la vie | Thomas G:son | 7 | — | 7 | 10 |
| 5 | E-Type | Paradise | E-Type, Fredrik Ekdahl | 31 | 44 | 75 | 5 |
| 6 | Lena Philipsson | Det gör ont | Thomas 'Orup' Eriksson | 100 | 132 | 232 | 1 |
| 7 | Fame | Vindarna vänder oss | Henrik Sethson, Pontus Assarsson, Dan Attlerud | 66 | — | 66 | 6 |
| 8 | After Dark | La Dolce Vita | Larry Forsberg, Sven-Inge Sjöberg, Lennart Wastesson | 46 | 110 | 156 | 3 |
| 9 | Sara Löfgren | Som stormen | Lars "Dille" Diedricson, Carina Danielsson Bergsman, Eddie Jonsson | 30 | 22 | 52 | 7 |
| 10 | Petra Nielsen | Tango! Tango! | Thomas G:son | 85 | 66 | 151 | 4 |
Kilpailun kulku > Finaali > Eritellyt raatiäänet

| Kappale | Luulaja | Uumaja | Sundsvall | Falun | Karlstad | Örebro | Norrköping | Göteborg | Växjö | Malmö | Tukholma | Yht>  |
| --- | --- | --- | --- | --- | --- | --- | --- | --- | --- | --- | --- | --- |
| Min kärlek | 6 | 8 | 6 | 6 | 12 | 2 | 10 | 6 | 10 | 8 | 12 | 86 |
| Här stannar jag kvar | - | 4 | - | - | - | 1 | - | - | 1 | 2 | - | 8 |
| Olé Olé | - | - | - | - | 2 | 10 | 1 | - | - | - | 1 | 14 |
| C'est la vie | 2 | - | - | - | 4 | - | - | 1 | - | - | - | 7 |
| Paradise | 1 | 1 | 10 | 1 | - | - | 2 | 10 | - | 4 | 2 | 31 |
| Det gör ont | 8 | 6 | 12 | 12 | 8 | 6 | 8 | 12 | 12 | 10 | 6 | 100 |
| Vindarna vänder oss | 10 | 10 | 4 | 2 | 6 | 4 | 6 | 4 | 4 | 6 | 10 | 66 |
| La Dolce Vita | - | 2 | 1 | 4 | 1 | 8 | 12 | - | 2 | 12 | 4 | 46 |
| Som stormen | 4 | - | 2 | 10 | - | - | - | 8 | 6 | - | - | 30 |
| Tango! Tango! | 12 | 12 | 8 | 8 | 10 | 12 | 4 | 2 | 8 | 1 | 8 | 85 |